เคยแบนร้านนี้ไปพักใหญ่ๆ เพราะว่าบริการไม่ดีเลย ตอนนั้นพนักงานน้อยมาก บริการลูกค้าไม่ทัน แต่วันนี้มาทาน บริการดี อาหารมาเร็ว คุ้มค่าคุ้มราคา

เมนูที่ทาน

ปลากระพงทอดน้ำปลา เป็นเมนูแนะนำที่แบบว่าต้องสั่ง อร่อยมาก ก ไก่ ล้านตัว ปลาสด หวาน กรอบ ตัวน้ำปลาก็อร่อย แทบทุกโต๊ะต้องสั่ง

กุ้งทอดกระเทียม อร่อยมากเช่นกัน แต่กุ้งตัวเล็กไปหน่อยอ่า แต่กระเทียมนี่กินกันมันมาก

กุ้งอบวุ้นเส้น จืดไปหน่อยและกลิ่นพริกไทแรงไปนิด กุ้งตัวใหญ่แต่จืดค่ะ

แกงส้มปลาเรียวเชียว ยอดมะพร้าว รสชาติกลมกล่อมดีค่ะ ไม่เผ็ดเกินไป

ยำหอยนางรม หอยลวกมาแล้ว ชอบตรงที่ลวกมาแล้วเนี่ยแหละค่ะ แต่ยำยังจืดไปนิด

ห่อหมกปลา อร่อยม้าก กลมกล่อม ไม่คาว พอดีคำ

ข้าวผัดปู ปูเป็นชิ้นๆใหญ่มาก ชอบค่ะ

โดยรวมโอเคกับการกลับมาทานร้านนี้อีกครั้งนะคะ พนักงานก็บริการดีมาก